Huwi-lauluja Hämehestä: Kirwiäiselle
N:o 2
Kirwiäiselle

Ilon ääni, ihanainen,
Intohoni ilmestyi,
Kun tuo lintu, laulawainen,
Laaksoihimme lähestyi.

Katsos! kuinka, korkialla,
Lentelee ja laulee;
Lempiällä laulamalla,
Korkehinta kiittelee.

Koska ensin äänes' kuulin,
Wielä warsin nuorena,
Enkelitten lauluks' luulin,
Kevähännä kauniina.

Elä wäsy weisaamasta!
Korvani su'a kaipaawat
Elä lakkaa laulamasta!
Silmäni su'a seuraavat.

Laula, Laula, lintuseni!
Lennä ylös pilwihin.
Kantamahan kiitokseni,
Luojan tykö, taiwaisiin.

Terwe, sieltä tultuasi,
Lohduttamaan luontoni!
Sieltä, allas astuissasi,
Ilahuttaan intoani.

Huwi-lauluja Hämehestä